Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: a 30/1998. (VI. 24.) NM rendelethez
Paragraph Index: 926

2. Az embriókat más személyeknél történő reprodukciós eljárás céljára felajánljuk. Tudomásul vesszük, hogy — amenynyiben a felajánlást az intézet (klinika) elfogadja — nyilatkozatunkkal az embriók feletti rendelkezés jogát elveszítjük. Tudomásul vesszük, hogy az egészségügyről szóló 1997. évi CLIV. törvény 176. §-ának (1) bekezdésére figyelemmel, az embrióadományozáshoz szükséges az embriót létrehozó személyek életkorának, külsődleges testi jegyeinek, valamint az ismeretes megbetegedéseinek közlése ezen adatokat a következők szerint rendelkezésre bocsátjuk: Tudomásul vesszük, hogy a hatályos jogszabályok alapján az embrióadományozás anonim, ennek megfelelően személyazonosító adatainkat a fagyasztva tárolást végző intézet (klinika) bizalmasan kezeli, egyidejűleg azonban az embriókat felhasználó személyek adatairól tájékoztatást mi sem kapunk, ilyen tájékoztatásra jogosultak nem vagyunk.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes